Source: https://www.noveaspi.sk/products/lawText/1/60632/1/2
Timestamp: 2019-02-21 01:17:51+00:00

Document:
Nariadenie 398/2005 Z.z. - o technických požiadavkách na zvukové výstražné zariadenia motorových vozidiel úplné a aktuálne znenie | Nové ASPI | Wolters Kluwer SR, s.r.o.
§ 1-PRÍL 398/2005 Z.z. NARIADENIE VLÁDY
§ 2 Zvukové výstražné zariadenia namontované na vozidlách musia spĺňať požiadavky na konštrukciu a skúšky (ďalej len „technické
§ 3 (1) Typové schválenie ES komponentu 1) (2) Štátny dopravný úrad 2) prijme po typovom schválení ES komponentu pre typ zvukového výstražného zariadenia, v prípade potreby v spolupráci ( (
§ 4 Príslušný štátny orgán nemôže zakázať a) uvedenie typu vozidla na trh, 4) b) uvedenie na trh zvukových výstražných zariadení z dôvodov týkajúcich
398/2005 Z.z. požiadavky na zvukové výstražné zariadenia motorových vozidiel
Znenie: posledný stav textu 31.08.2013 - 243/2013 Z.z. 14.04.2007 - 136/2007 Z.z.
Nariadenie č. 398/2005 Z.z., o technických požiadavkách na zvukové výstražné zariadenia motorových vozidiel, Vlády Slovenskej republiky.
168/2005 Zbierky zákonov na strane 4002.
398/2005 Z.z.
o technických požiadavkách na zvukové výstražné zariadenia motorových vozidiel
Zmena: 136/2007 Z.z.
Zmena: 243/2013 Z.z.
Toto nariadenie vlády sa vzťahuje na motorové vozidlá určené na prevádzku v premávke na pozemných komunikáciách, s karosériou alebo bez karosérie, ktoré majú najmenej štyri kolesá a najväčšiu konštrukčnú rýchlosť prevyšujúcu 25 km.h-1, okrem koľajových vozidiel, poľnohospodárskych traktorov a zariadení, a pracovných strojov (ďalej len „vozidlo“) a upravuje podrobnosti o ich typovom schválení ES vzťahujúcom sa na zvukové výstražné zariadenia.
Zvukové výstražné zariadenia namontované na vozidlách musia spĺňať požiadavky na konštrukciu a skúšky (ďalej len „technické požiadavky“) ustanovené v prílohe I okrem bodu 1.4 smernice Rady 70/388/EHS z 27. júla 1970 o aproximácii právnych predpisov členských štátov o zvukových výstražných zariadeniach motorových vozidiel v platnom znení (ďalej len "smernica").
(1) Typové schválenie ES komponentu 1) sa udelí pre každý typ zvukového výstražného zariadenia, ak sú splnené technické požiadavky podľa § 2. Vzor osvedčenia o typovom schválení ES je uvedený v prílohe II smernice.
(2) Štátny dopravný úrad 2) prijme po typovom schválení ES komponentu pre typ zvukového výstražného zariadenia, v prípade potreby v spolupráci s typovými schvaľovacími úradmi ostatných členských štátov Európskej únie (ďalej len „členský štát“), opatrenia na overenie zhody vyrábaných modelov so schváleným typom. Takéto overovanie sa obmedzí na náhodné kontroly.
(3) Pre každý typ zvukového výstražného zariadenia sa pridelí výrobcovi alebo jeho zástupcovi značka typového schválenia ES komponentu podľa vzoru uvedeného v bode 1.4 prílohy I smernice.
(4) Štátny dopravný úrad prijme potrebné opatrenia na zabránenie používania značiek typového schválenia ES komponentu, ktoré môžu vyvolať zámenu medzi zvukovými výstražnými zariadeniami typovo schválenými podľa odseku 1 a inými typovo schválenými zvukovými výstražnými zariadeniami.
(5) Nie je povolené uvádzať na trh zvukové výstražné zariadenia označené značkou typového schválenia ES komponentu, ktoré z hľadiska svojej konštrukcie nezodpovedajú schválenému typu. Štátny dopravný úrad bezodkladne informuje typové schvaľovacie úrady ostatných členských štátov a Európsku komisiu o prijatých opatreniach a o ich dôvodoch.
(6) O nesúlad so schváleným typom podľa odseku 5 ide vtedy, ak nie je dodržaná horná alebo dolná limitná hodnota zvukového tlaku uvedená v bode 1.2.1.6 prílohy I smernice.
(7) Štátny dopravný úrad
a) zasiela každý mesiac typovým schvaľovacím úradom ostatných členských štátov kópiu osvedčenia o typovom schválení ES komponentu pre typ zvukového výstražného zariadenia, ktoré počas príslušného mesiaca udelil alebo odmietol udeliť,
b) informuje typové schvaľovacie úrady ostatných členských štátov o každom odňatí typového schválenia ES komponentu pre typ zvukového výstražného zariadenia a o jeho dôvodoch do jedného mesiaca odo dňa odňatia typového schválenia ES komponentu.
(8) Ak štátny dopravný úrad zistí, že väčší počet zvukových výstražných zariadení označených rovnakou značkou typového schválenia ES komponentu nezodpovedá typu, ktorý schválil, prijme opatrenia na zabezpečenie zhody výrobných modelov so schváleným typom. Štátny dopravný úrad oznámi typovým schvaľovacím úradom ostatných členských štátov prijaté opatrenia, ktoré môžu v prípade nesúladu so schváleným typom viesť až k odňatiu typového schválenia ES komponentu pre typ zvukového výstražného zariadenia. Ak je o takomto nesúlade informovaný typovým schvaľovacím úradom iného členského štátu, prijme rovnaké opatrenia.
(9) Ak štátny dopravný úrad po udelení typového schválenia ES komponentu pre typ zvukového výstražného zariadenia má námietky proti nesúladu so schváleným typom, ktorý mu oznámi typový schvaľovací úrad iného členského štátu, v spolupráci s dotknutým typovým schvaľovacím úradom prijme opatrenia na vyriešenie vzniknutej situácie a priebežne o tom informuje Európsku komisiu.
(10) Udelenie typového schválenia ES vozidla 3) pre typ vozidla z dôvodov týkajúcich sa zvukového výstražného zariadenia nemožno odmietnuť, ak toto zariadenie je označené značkou typového schválenia ES komponentu a namontované podľa technických požiadaviek ustanovených v bode 2 prílohy I smernice.
Príslušný štátny orgán nemôže zakázať
a) uvedenie typu vozidla na trh, 4) jeho evidenciu a uvedenie do prevádzky alebo používania v premávke na pozemných komunikáciách 5) z dôvodov týkajúcich sa zvukového výstražného zariadenia, ak toto zariadenie je označené značkou typového schválenia ES komponentu a namontované podľa technických požiadaviek ustanovených v bode 2 prílohy I smernice,
b) uvedenie na trh zvukových výstražných zariadení z dôvodov týkajúcich sa ich konštrukcie alebo funkcie, ak sú označené značkou typového schválenia ES komponentu.
Nariadenie č. 136/2007 Z.z. nadobudlo účinnosť 15. aprílom 2007.
Nariadenie č. 243/2013 Z.z. nadobudlo účinnosť 1. septembrom 2013.
1) § 8 ods. 10 a 17 zákona č. 725/2004 Z.z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov.
5) § 88 zákona Národnej rady Slovenskej republiky č. 315/1996 Z.z. o premávke na pozemných komunikáciách v znení neskorších predpisov. Zákon č. 725/2004 Z.z. v znení neskorších predpisov.

References: § 1

§ 2

§ 3

§ 4
 § 2
 § 8
 § 88